b"\n_START_ARTICLE_\nAkim Tamiroff\n_START_SECTION_\nBiografie\n_START_PARAGRAPH_\nTamiroff s-a n\xc4\x83scut \xc3\xaen Tiflis, Imperiul Rus (acum Tbilisi, Georgia), fiind de origine armean\xc4\x83. A urmat cursurile \xc8\x99colii de teatru de la Teatrul de Art\xc4\x83 din Moscova. El a sosit \xc3\xaen SUA \xc3\xaen 1923, \xc3\xaentr-un turneu cu o trup\xc4\x83 de actori \xc8\x99i a decis s\xc4\x83 r\xc4\x83m\xc3\xa2n\xc4\x83. Tamiroff a reu\xc8\x99it s\xc4\x83-\xc8\x99i formeze o carier\xc4\x83 la Hollywood, \xc3\xaen ciuda puternicului s\xc4\x83u accent rusesc.\n_START_SECTION_\nActor de film\n_START_PARAGRAPH_\nDebutul \xc3\xaen film al lui Tamiroff a avut loc \xc3\xaen 1932, \xc3\xaentr-un rol neprecizat din Okay, America!. El a interpretat multe alte roluri p\xc3\xa2n\xc4\x83 \xc3\xaen 1935, c\xc3\xa2nd a ob\xc8\x9binut un rol principal \xc3\xaen The Lives of a Bengal Lancer. De asemenea, el a ap\xc4\x83rut \xc3\xaen filmul epic China Seas \xc3\xaen 1935, al\xc4\x83turi de Clark Gable, Wallace Beery, Jean Harlow, Rosalind Russell \xc8\x99i Robert Benchley. \xc3\x8en anul urm\xc4\x83tor, el a fost distribuit \xc3\xaen rolul titular din filmul The General Died at Dawn, cu Gary Cooper, pentru care a fost nominalizat la Premiul Oscar pentru cel mai bun actor \xc3\xaen rol secundar. El a ap\xc4\x83rut apoi \xc3\xaen muzicalul High, Wide, and Handsome (1937) cu Irene Dunne \xc8\x99i Randolph Scott, \xc8\x99i \xc3\xaen filmul proto-noir Dangerous to Know\xc2\xa0 (1938) ca antagonist al personajului interpretat de Anna May Wong, considerat frecvent ca fiind cel mai bun rolul s\xc4\x83u._NEWLINE_\xc3\x8en urm\xc4\x83torul deceniu, el a ap\xc4\x83rut \xc3\xaen filme precum The Buccaneer (1938) cu Fredric March, The Great McGinty (1940), The Corsican Brothers (1941), Tortilla Flat (1942), cu Spencer Tracy, Hedy Lamarr \xc8\x99i John Garfield, Five Graves to Cairo (1943), cu Erich von Stroheim \xc3\xaen rolul mare\xc8\x99alulului Erwin Rommel, His Butler's Sister  (1943) al lui Frank Borzage, Pentru cine bat clopotele (1943), cu Gary Cooper \xc8\x99i Ingrid Bergman, pentru care a primit o alt\xc4\x83 nominalizare la Oscar, \xc8\x99i The Miracle of Morgan's Creek (1944) al lui Preston Sturges. \xc3\x8en ultimii ani, Tamiroff a ap\xc4\x83rut \xc3\xaen Ocean's 11 (1960), cu Frank Sinatra \xc8\x99i Dean Martin, Topkapi (1964), cu Peter Ustinov, Alphaville (1965), \xc8\x99i a avut o lung\xc4\x83 colaborare cu Orson Welles , inclusiv Stigmatul r\xc4\x83ului (1958), cu Charlton Heston, Mr Arkadin (1955), Procesul (1962) \xc8\x99i versiunea neterminat\xc4\x83 de Welles a lui Don Quijote, \xc3\xaen care l-a interpretat pe Sancho Panza.\n_START_SECTION_\nLegacy\n_START_PARAGRAPH_\n\xc3\x8en timp ce Tamiroff poate c\xc4\x83 nu este un nume familiar amatorilor contemporani de cinema, interpretarea sa malapropistic\xc4\x83 a boss-ului din The Great McGinty a inspirat personajul de desene animate Boris Badenov, jum\xc4\x83tatea masculin\xc4\x83 a echipei de bandi\xc8\x9bi Boris \xc8\x99i Nata\xc8\x99a din Rocky and Bullwinkle Show. De asemenea, a fost parodiat \xc3\xaen episodul din 1969 al spectacolului TV H.R. Pufnstuf intitulat \xe2\x80\x9eStand-in\xe2\x80\x9d, \xc3\xaen care o broasc\xc4\x83 numit \xe2\x80\x9eAkim Toadanoff\xe2\x80\x9d regizeaz\xc4\x83 un film pe Living Island.\n_START_SECTION_\nPersonal\n_START_PARAGRAPH_\nTamiroff a murit de cancer pe 17 septembrie 1972. El a fost men\xc8\x9bionat \xc3\xaen \xe2\x80\x9eUncle Wiggily in Connecticut\xe2\x80\x9d (1942 New Yorker) al lui J. D. Salinger, precum \xc8\x99i \xc3\xaen romanul The Moviegoer (1961) al lui Walker Percy."